|  |  |
| --- | --- |
|  |  |
|  | Meie 30.04.2024 nr 13.11-3/24/7405-1 |

|  |  |
| --- | --- |
| **Tingimused droonide lennutamiseks** |  |

Täname pöördumise eest! Soovitame Teil kindlasti tutvuda Transpordiameti kodulehega (<https://transpordiamet.ee/droonid>), kus oleme välja toonud tingimused droonide lennutamiseks.

Toome esmalt välja olulisemad aspektid, mida droonide käitamisel tuleks arvesse võtta. Eeldades, et huviring on suunatud noortele, siis peamised asjad, millele tähelepanu pöörata on järgmised:

1. Droonide lennutamise puhul on vanuse alampiiriks 16 aastat. Miinimum vanuse nõue puudub C0 klassimärgistusega droonide puhul, iseehitatud alla 250 grammi droonide puhul ning sellisel juhul kui lennu üle peab järelevalvet isik, kellel on õigus vastava drooniga vastavates tingimustes lennata (näiteks juhendaja).
2. Olenemata sellest, kas droone käitatakse kooli, huviringi või linnavalitsuse nimel, peab nende omanik olema registreeritud käitajaks ning droonidele peab olema kinnitatud käitaja registreerimisnumber. Samuti on vaja paika panna käitamise reeglid; kes, kuna ja millistel tingimustel võib lendama minna.
3. Järgida tuleb avatud kategooria ja selle alamkategooriate käitamise reegleid.
4. Soovitame huviringi liikmetel tutvuda ka kaugpiloodi koolitusmaterjalidega, mis on kättesaadavad Transpordiameti kodulehelt (<https://transpordiamet.ee/lennundus-ja-lennuohutus/droonidmehitamata-ohusoidukid/kaugpiloodi-padevused>).

Teie poolt välja pakutud lennuasukoht paikneb piirialas, kus lendamiseks tuleb saada PPA’lt luba ning enne lendu tuleb omakorda saada kinnitus õhkutõusmiseks.

Samuti peaksite kokkuleppe saama ka Olgina lennujaama haldajalt, vältimaks olukorda, kus opereerib mehitatud õhusõiduk samal ajal, kui viite läbi drooni lennutegevust.

Lugupidamisega

(allkirjastatud digitaalselt)

Üllar Salumäe

direktor

lennundusteenistus

Marko Liiva

58501307, Marko.Liiva@transpordiamet.ee